CELEX: 62008TJ0554
Δημόσιες συμβάσεις παροχής υπηρεσιών
Διαδικασία διαγωνισμού
Παροχή υπηρεσιών συμβούλου σε θέματα επιχειρηματικά, τεχνικά και διαχειρίσεως σχεδίων για εφαρμογές πληροφορικής της Ευρωπαϊκής Ένωσης στους τομείς των τελωνείων, των ειδικών φόρων κατανάλωσης και της φορολογίας
Απόρριψη της προσφοράς υποψηφίου
Ανάθεση της εκτελέσεως της συμβάσεως σε άλλον υποψήφιο
Προσφυγή ακυρώσεως
Απαράδεκτο
Αγωγή αποζημιώσεως
Κριτήρια επιλογής και αναθέσεως
Υποχρέωση αιτιολογήσεως
Πρόδηλη πλάνη εκτιμήσεως

Αφενός, αίτημα ακυρώσεως της αποφάσεως της Επιτροπής της 26ης Σεπτεμβρίου 2008, με την οποία απορρίφθηκε η προσφορά της κοινοπραξίας
που σχημάτισαν η προσφεύγουσα-ενάγουσα και άλλες εταιρίες στο πλαίσιο του διαγωνισμού TAXUD/2007/AO-005, με αντικείμενο την
παροχή υπηρεσιών συμβούλου σε θέματα επιχειρηματικά, τεχνικά και διαχείρισης σχεδίων για τις κοινοτικές εφαρμογές πληροφορικής
στους τομείς των τελωνείων, των ειδικών φόρων κατανάλωσης και της φορολογίας (ΤΙΜΕΑ), καθώς και όλων των επακόλουθων αποφάσεων,
περιλαμβανομένης της αποφάσεως περί αναθέσεως της εκτελέσεως της συμβάσεως στον επιλεγέντα υποψήφιο, και, αφετέρου, αίτημα
αποζημιώσεως, βάσει των άρθρων 225 ΕΚ, 235 ΕΚ και 288 ΕΚ.
Διατακτικό
Το Γενικό Δικαστήριο αποφασίζει:
1)
Απορρίπτει την προσφυγή-αγωγή.
2)
Η Ευρωπαϊκή Δυναμική — Προηγμένα Συστήματα Τηλεπικοινωνιών Πληροφορικής και Τηλεματικής ΑΕ φέρει τα έξοδά της, καθώς και εκείνα
στα οποία υπεβλήθη η Ευρωπαϊκή Επιτροπή.